कंपनी ने अप्रैल-2023 में 1.60 लाख गाड़ियां बेचीं; टाटा की सेल्स में 4% की गिरावट
Tata Motors, Maruti Suzuki, Kia India and MG Motor release April 2023 sales report, टाटा मोटर्स, मारुति सुजुकी, किआ इंडिया और एमजी मोटर ने अप्रैल 2023 की सेल्स रिपोर्ट जारी की है
देश की प्रमुख ऑटोमोबाइल कंपनियों ने सोमवार (1 मई) को अप्रैल महीने की अपनी-अपनी सेल्स रिपोर्ट जारी कर दी हैं। इसमें टाटा मोटर्स, मारुति सुजुकी इंडिया, किआ इंडिया और MG मोटर इंडिया शामिल हैं।
टाटा मोटर्स ने देशभर में अप्रैल महीने में कुल 69,599 गाड़ियां बेची हैं, जो अप्रैल 2022 के मुकाबले 4% कम है। पिछले साल अप्रैल 2022 में कंपनी ने कुल 72,468 गाड़ियां बेची थी। जबकि मारुति सुजुकी ने 6.5% की ग्रोथ के साथ 160,529 गाड़ियां बेची हैं। पिछले साल इसी अवधि में कंपनी ने 150,661 गाड़ियां बेची थीं।
वहीं, किआ इंडिया ने अप्रैल 2023 में 22% की ग्रोथ के साथ 23,216 गाड़ियां बेची हैं। पिछले साल अप्रैल में किआ ने 19,019 गाड़ियां बेची थीं। इसके साथ ही MG मोटर इंडिया ने देशभर में साल-दर-साल 126% की ग्रोथ के साथ 4,551 गाड़ियां बेची हैं। पिछले साल इसी अवधि में MG ने 2,008 गाड़ियां बेची थीं।
टाटा मोटर्स की कमर्शियल गाड़ियों की सेल्स में गिरावट
टाटा मोटर्स ने अप्रैल 2022 में कुल 30,838 कमर्शियल गाड़ियां बेची हैं, जो अप्रैल 2022 के मुकाबले 27% कम है। पिछले साल इसी अवधि में टाटा मोटर्स ने 22,492 कमर्शियल गाड़ियां बेची थी।
मारुति ने 90,062 और टाटा ने 47,107 पैसेंजर व्हीकल बेचे
मारुति सुजुकी ने अप्रैल 2023 में 90,062 पैसेंजर व्हीकल बेंचे हैं। पिछले साल इसी अवधि में मारुति ने 76,900 गाड़ियां बेची थी। वहीं, टाटा मोटर्स ने अप्रैल 2023 में साल-दर-साल 13% की ग्रोथ के साथ 47,107 गाड़ियां बेची हैं। जबकि पिछले साल इसी महीने में कंपनी ने 41,630 गाड़ियां बेची थी।